Lektionsplan: FN´s Mål

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forforståelse | Eleven kan bruge kanonpunkter til at skabe historisk overblik og sammenhængsforståelse | Eleven kan   * redegøre for kanonpunktet ”FN´s Verdenserklæring om Menneskerettighederne” i forhold til forudsætninger, forløb og følger | * Eleverne ser kanonfilmen ”FN´s Verdenserklæring om Menneskerettighederne” på historiekanon.com. * Eleverne præsenteres for forløbets problemstillinger og læringsmål. * Eleverne læser elevteksten om ”FN´s Verdenserklæring om Menneskerettighederne” på historiekanon.com. * Eleverne skriver en kort tekst, hvor de opsummerer, hvad de ved om kanonpunktet ”FN´s Verdenserklæring om Menneskerettighederne” i forhold til forudsætninger, forløb og følger. |  |
| 2  (2 1/3 lektioner) | 2015-målene | Eleven kan tolke enkel statistik  Eleven kan forklare historiske forandringers påvirkning af samfund lokalt, regionalt og globalt | Eleven kan   * give bud på globale problemstillinger * lave en illustration der viser resultaterne af FN´s 2015-mål * forklare, hvordan FN´s 2015 mål har forandret verden | * Eleverne påbegynder lektionen med i grupper af 3-4 at drøfte spørgsmålet ”Hvilke store globale problemer mener I, at FN bør tage sig af, så vi sikre en bedre verden?” * Elevernes drøftelser tages derefter samlet i plenum, hvor læreren skriver deres bud ned. Lav derefter evt. en prioritering og kort det ned til ”de 8 vigtigste tiltag, som FN bør tage ansvar for”. * Herefter introduceres eleverne til ”2015-målene” i bilag 1, hvor de skal læse om de 8 mål og bagefter læse om, hvordan det er gået med at nå målene (link indsat) * Eleverne laver statistik på baggrund af artiklen ”Sådan er det gået med FN´s Verdensmål” og aktiviteten ”2015-løbet”, hvor de kan læse mere om de enkelte mål. |  |
| 3  (2/3 lektioner) | Verdensmålene for bæredygtig udvikling | Eleven kan identificere, formulere og gennemføre enkle undersøgelser af samfundsmæssige problemstillinger | Eleven kan   * sammenligne FN´s 2015 og 2030 mål | * Eleverne ser videoen ”FN´s Verdensmål” * Eleverne læser artiklen ”Verdensmålene – Den mest ambitiøse plan nogensinde” og sammenligner de 8 2015-mål med de nye 17 2030-mål. * Gennemgang af sammenligningerne i fælles plenum. |  |
| 4  (5-7 lektioner) | Verdensmålene for bæredygtig udvikling | Eleven kan identificere, formulere og gennemføre enkle undersøgelser af samfundsmæssige problemstillinger  Eleven kan diskutere internationale organisationers rolle for konflikt og samarbejde i verden | Eleven kan   * præsentere enkelte af FN´s Verdensmål for bæredygtig udvikling * opstille mulige tiltag, der vil fremme opfyldelsen af FN´s mål * tage stilling til, hvorvidt målene kan nås senest 2030. | * Eleverne skal arbejde med verdensmålene. Alt afhængigt af klassestørrelsen skal de arbejde sammen 2-3 elever om 2-3 mål. Det vigtigste er, at alle mål bliver behandlet. Eleverne kan enten selv udvælge mål, eller de kan udtrække mål (se ”Øvrige gode råd og kommentarer”). Eleverne arbejder ud fra bilag 2. * Eleverne præsenterer deres arbejde med easel.ly. I Bilag 2 er det præciseret, hvad eleverne skal. Der afsættes 3-5 minutter pr. mål. |  |

NB! 1 lektion = 45 min.

# Forslag til:

## Undervisningsdifferentiering

xx.

## Evalueringsformer

xx

## Bevægelse

xx

## Nærområdet som læringsrum

xx

# Øvrige gode råd og kommentarer

Såfremt eleverne har arbejdet med et af de andre forløb, der knytter sig til kortfilmen ”FN´s Verdenserklæring om menneskerettighederne” på historiekanon.com, skal modul 1 udelades, da det er identisk i de to andre forløb ”Sammen om verdensfreden” og ”Forenede Nationer”.

Når eleverne skal lave statistik på 2015-målene skal du tage stilling til, i hvor høj grad eleverne er bekendte med programmet easel.ly. Der er en masse tutorials på YouTube, som du enten selv kan se og bruge til at introducere eleverne til programmet, eller du kan lade eleverne selv se videoerne og kaste sig over programmet på en eksperimenterende måde.

I forbindelse med udarbejdelsen af dette forløb, er der lavet et udkast til, hvordan eleverne kan arbejde med programmet. Du finder dette på: <https://www.easel.ly/infographic/4ox5n1>

Det må dog siges, at der er mange forskellige måder at udarbejde grafer og statistik på, og her kan eleverne med fordel trække på deres kompetencer fra matematikundervisningen. Det, der for dig som lærer er vigtigt, er at sikre dig, at eleverne laver et godt analysearbejde. Skal man fx indsætte i procenter, hvordan det er gået med mål 1, så skal man huske en faktor for befolkningsvækst. I artiklen ”Sådan er det gået med FNs verdensmål” står der: I 1990 levede 1,9 milliarder mennesker for mindre end 1,25 dollars om dagen, men i 2015 var det tal reduceret til 836 millioner mennesker. Med mere end en milliard mennesker, der er løftet ud af ekstrem fattigdom, er første del af målet nået.

Dertil kommer dog, at eleverne er nødt til samtidigt at forholde sig til, at i 1990 var der 5,2 mia. mennesker i verden, mens der i 2015 var 7,3 mia. mennesker.

Via dette link, kan du downloade en samlet oversigt over Verdensmålene. Print den ud i A3 og hæng den op i klassen, så det under hele forløbet er tydeligt, hvilke 17 mål der arbejdes med. Du kan også bruge den til ”udtrækning”, når eleverne skal arbejde med et eller flere af målene ved at klippe dem ud og lade eleverne trække et mål: <https://verdensbedstenyheder.dk/wp-content/uploads/2016/03/verdensm%C3%A5lgrid-grid-2016.pdf>

Ikke alle mål er lige omfattende, og derfor kan der skelnes mellem hvor mange mål gruppen arbejder med ud fra antallet af delmål. Herunder ses en oversigt over de 17 mål (øverste række) og antallet af delmål (nederste række)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| 7 | 8 | 13 | 10 | 9 | 8 | 5 | 12 | 8 | 10 | 10 | 11 | 5 | 10 | 12 | 12 | 19 |

Via dette link kan du downloade alle mål med tilhørende logo, der hver for sig kan printes ud i A4-format

Forud for arbejdet med de 17 mål for bæredygtig udvikling kan du vise eleverne dette, så de kan se, hvordan de skal bruge skemaet. Skemaet er ikke helt fyldt ud, da det vil give for meget information til netop den gruppe, der skal arbejde med mål 7. Derfor er der blot skrevet ”bla bla bla…”:

|  |  |  |
| --- | --- | --- |
| **Mål 7: Bæredygtig energi - Vi skal sikre, at alle har adgang til pålidelig, bæredygtig og moderne energi til en overkommelig pris** | | |
| Delmål  Inden 2030 skal alle mennesker have adgang til pålidelig og moderne energiforsyning, der er til at betale. | Delmål  Der skal være betydeligt mere bæredygtig energi i den globale energiforsyning inden 2030. | Delmål  Vi skal blive bedre til at samarbejde og give adgang til forskning i ren energi inden 2030, blandt andet inden for vedvarende energi, energieffektivitet og renere og mere avanceret brug af fossile brændsler. Desuden skal vi fremme investeringer i infrastruktur og ren energiteknologi. |
| Tiltag (FN)  FN skal kortlægge, hvor i verden der mangler adgang til pålidelig og moderne energiforsyning.  FN skal sikre at staterne regulerer priserne på energi, så befolkningen har råd til den  FN skal støtte udviklingslandene med penge og know-how | Tiltag (FN)  FN kan vedtage hvor stor en procentdel af energien, der skal komme fra bæredygtig energi. Lande, der ikke overholder dette, skal kunne pålægges en bøde. Pengene herfra bruges ubeskåret på at sikre bedre energiforhold i udviklingslandene | Tiltag (FN)  Bla bla bla… |
| Tiltag (Mig)  Jeg kan give et bidrag til organisationer, der arbejder for dette mål  Jeg kan tage mig sammen i skolen, blive mega klog og opfinde noget der skaber pålidelig og moderne energiforsyning fx billigere sol, vind og vandenergi. | Tiltag (Mig)  Jeg kan cykle hen til mine venner i stedet for at bede mine forældre køre mig.  Jeg kan beregne energiforbedringer i vores hjem og fremlægge resultaterne for mine forældre, så de bliver overbeviste om, at vi skal investere i fx jordvarme eller solceller  Jeg kan forklare mennesker omkring mig, hvorfor det er vigtigt, at vi handler lokalt | Tiltag (Mig)  Bla bla bla… |

Bilag 1. FN’s 2015-mål

I september 2000 blev medlemslandene i FN enige om et antal fælles mål for fremtidig udvikling. I alt blev der formuleret 8 mål, som man søgte opnået inden 2015:

**1.**[**Fattigdom**](https://da.wikipedia.org/wiki/Fattigdom)**og sult**

- Andelen af mennesker, som lever for mindre end én [dollar](https://da.wikipedia.org/wiki/Amerikanske_dollar) om dagen, skal halveres senest i 2015.

- Andelen af mennesker, som lever med [hungersnød](https://da.wikipedia.org/wiki/Hungersn%C3%B8d), skal halveres senest i 2015.

**2.**[**Uddannelse**](https://da.wikipedia.org/wiki/Uddannelse)

- Alle børn skal i 2015 have adgang til en grundskoleuddannelse.

**3.**[**Ligestilling**](https://da.wikipedia.org/wiki/Ligestilling)**og kvinders rettigheder**

- Der skal være lige adgang for piger og drenge til grundskoleuddannelsen inden 2005 og på alle uddannelsesniveauer inden 2015.

**4.**[**Børnedødelighed**](https://da.wikipedia.org/wiki/B%C3%B8rned%C3%B8delighed)

- Dødeligheden blandt børn under fem år skal nedbringes med to tredjedele inden 2015.

**5. Mødredødelighed**

- Dødeligheden blandt mødre og gravide kvinder skal reduceres med tre fjerdedele inden 2015.

**6. Sygdomme**

- Den stigende udbredelse af [HIV](https://da.wikipedia.org/wiki/HIV)/[AIDS](https://da.wikipedia.org/wiki/AIDS), [malaria](https://da.wikipedia.org/wiki/Malaria) og andre sygdomme skal standses inden 2015.

**7. Bæredygtig udvikling**

- Andelen af mennesker uden adgang til rent [drikkevand](https://da.wikipedia.org/wiki/Drikkevand) skal halveres inden 2015.

- Levevilkårene skal inden [2020](https://da.wikipedia.org/wiki/2020) væsentligt forbedres for mindst 100 millioner mennesker, der lever i [slumområder](https://da.wikipedia.org/wiki/Slum).

**8. Globalt partnerskab for udvikling**

- Der skal sikres øget [udviklingsbistand](https://da.wikipedia.org/wiki/Udviklingsbistand), retfærdige handelsregler og [gældslettelse](https://da.wikipedia.org/w/index.php?title=G%C3%A6ldslettelse&action=edit&redlink=1) for udviklingslandene.

Læs artiklen: <http://www.altinget.dk/artikel/saadan-er-det-gaaet-fns-verdensmaal>

Bilag 2. Verdensmål for Bæredygtig udvikling

I har i jeres gruppe fået nogle af FN´s verdensmål for bæredygtig udvikling. I kan læse mere om det enkelte mål på <https://verdensbedstenyheder.dk/> (Ikoner i højre side repræsenterer hver af de 17 mål. Klik på dem for at læse mere).

De enkelte mål er inddelt i flere delmål. Læs dem **grundigt** igennem og udvælg 2-3 delmål, som I vil arbejde videre med. I jeres videre arbejde skal I komme med konkrete forslag til, hvordan målet kan nås (tiltag). I forbindelse med tiltag skal I både tænke i, hvad FN som organisation kan gøre, og hvad I som individer i en global verden kan gøre.

Brug dette skema til at få overblik over jeres arbejde. I skal bruge ét skema til hver af de mål I arbejder med.

|  |  |  |
| --- | --- | --- |
| Mål | | |
| Delmål | Delmål | Delmål |
| Tiltag (FN) | Tiltag (FN) | Tiltag (FN) |
| Tiltag (Mig) | Tiltag (Mig) | Tiltag (Mig) |

De mål, I har arbejdet med, skal præsenteres for resten af klassen ved hjælp af en easel.ly.

I jeres præsentation skal I:

* præsentere målene og jeres udvalgte delmål
* angive tiltag fra FN´s og jer selv for at imødekomme målet
* lave en konklusion, hvor I vurderer, om I mener, at det er muligt at nå målet inden 2030 og give en begrundelse for det.